iPhone XR की कीमत में 17,000 रुपये की कटौती, जानें नया दाम  
ऑफर के साथ iPhone XR की प्रभावी कीमत 53,900 रुपये होगी
एचडीएफसी के ग्राहकों को मिलेगा 10 प्रतिशत अतिरिक्त कैशबैक
दाम कम किए जाने के बाद iPhone XR अब Samsung Galaxy S10e के बराबरी पर
अगर आप लंबे समय से नए iPhone मॉडल खरीदने के बारे में सोच रहे हैं तो यह बिल्कुल ही सही समय है। शुक्रवार से Apple के अधिकृत रिटेल पार्टनर्स iPhone XR को 59,900 रुपये में बेचना शुरू कर देंगे। देखा जाए तो पुरानी एमआरपी 76,900 रुपये की तुलना में यह बहुत बड़ी कटौती है। इसके अलावा सीमित समय के लिए उपलब्ध ऑफर के तहत एचडीएफसी बैंक का डेबिट या क्रेडिट कार्ड इस्तेमाल करने वाले यूज़र्स 10 प्रतिशत अतिरिक्त कैशबैक पाएंगे। इस ऑफर के साथ iPhone XR की प्रभावी कीमत 53,900 रुपये होगी। बता दें कि यह कीमत आईफोन Xआर के 64 जीबी मॉडल की है। इस ऑफर के तहत 128 जीबी और 256 जीबी मॉडल भी उपलब्ध होगा। iPhone XR का 128 जीबी स्टोरेज मॉडल एचडीएफसी ग्राहकों के लिए 58,400 रुपये और 256 जीबी स्टोरज मॉडल 67,400 रुपये में उपलब्ध होगा।
जिन ग्राहकों के पास एचडीएफसी बैंक का कार्ड नहीं है। उन्हें 128 जीबी और 256 जीबी स्टोरेज मॉडल वाले iPhone XR के लिए क्रमशः 64,900 रुपये और 74,900 रुपये का भुगतान करना होगा। याद रहे कि इन मॉडल की एमआरपी क्रमशः 81,900 रुपये और 91,900 रुपये है।
HDFC का कैशबैक क्रेडिट कार्ड के साथ डेबिट कार्ड के ग्राहकों के लिए भी है। चाहें ग्राहक ईएमआई विकल्प भी चुनें।
 
कीमत में कटौती होने के बाद ऐप्पल को उम्मीद है कि पुराने आईफोन इस्तेमाल करने वाले यूज़र्स नए आईफोन में अपग्रेड करेंगे। दाम कम किए जाने के बाद iPhone XR अब Samsung Galaxy S10e के बराबरी पर आ गया है। और अब यह Galaxy S10, Galaxy S10+ से सस्ता हो गया है।
iPhone XR, 2018 में पेश किए गए आईफोन मॉडल्स में सबसे सस्ता है। इसके साथ iPhone XS और iPhone XS Max को उतारा गया था। यह फोन 6.1 इंच डिस्प्ले और एक रियर कैमरे के साथ आता है। रिव्यू के दौरान हमने पाया था कि 2018 में पेश किए गए तीनों ही आईफोन मॉडल्स में सबसे बेहतर बैटरी लाइफ आईफोन Xआर की है।